Σχολή Χορού «Έλλη Παρασκευά»

+κίνηση
2022-06-20 21:00 - 23:00, 2022-06-15 21:00 - 23:00 (Europe/Athens) | Κινηματοθέατρον Ρόδον
H ζωή επιστρέφει στην κίνηση κι εμείς στην συν+κίνηση του χορού, της έκφρασης και της δημιουργίας. Τα τελευταία τρία χρόνια, όλοι μας στερηθήκαμε ανθρώπους , δραστηριότητες και καταστάσεις και περάσαμε πολύ χρόνο απομονωμένοι και αποκομμένοι από πρόσωπα και πράγματα που αγαπάμε. Ένα από τα πολύ σημαντικά πράγματα για εμάς που αγαπάμε το χορό, είναι η δυνατότητα να συνευρισκόμαστε και να συνδημιουργούμε. Αυτό το +, αυτό το μαζί, αυτό το μοίρασμα, που δίνει στην τέχνη μας άλλη υπόσταση. Έτσι λοιπόν, παρ’όλο που και φέτος ήταν μια χρονιά δύσκολη και με πολλούς περιορισμούς, βάλαμε όλοι τα δυνατά μας, παιδιά και δασκάλες για να έχουμε την ευκαιρία να ανταμώσουμε ξανά επάνω στη σκηνή και να παρουσιάσουμε σε εσάς τη δουλειά που έγινε φέτος στις αίθουσες της σχολής μας.
